LÝSA – Rokkhátíð samtalsins hófst í Menningarhúsinu Hofi á Akureyri í gær , en hátíðin stendur yfir föstudag og laugardag og eru yfir 50 viðburðir á dagskrá . Halla Björk Reynisdóttir , forseti bæjarstjórnar Akureyrar , setti hátíðina og Þuríður Helga Kristjánsdóttir , framkvæmdarstjóri LÝSU , og Jón Gnarr , skemmtikraftur og fyrrum borgarstjóri , héldu ávörp . Í ræðu sinni þakkaði Þuríður Helga þátttakendum LÝSU sem með viðburðum sínum , krafti og áhuga gera hátíðina að því sem hún er . „ Það er ykkur að þakka að hér fara fram yfir 50 viðburðir þar sem ljósi er varpað á fjölmörg ólík málefni . Nafnið , LÝSA Rokkhátíð samtalsins vísar einmitt til þess að á hátíðinni á sér stað upplýsandi samtal um samfélagið og kastljósinu er beint að margvíslegum hagsmunamálum . Rokkið vísar líka til þeirrar stemmingar sem er í loftinu og þess að það er bara skemmtilegra að hafa rokk með í öllu sem við gerum , “ sagði Þuríður Helga í ræðu sinni . Eftir setninguna steig tónlistarfólkið Andrea Gylfadóttir og Kristján Edelstein á svið og skapaði notalega stemningu með fallegri tónlist sinni . Framundan er fjölbreytt dagskrá . SUNN – Samtök um náttúruvernd á Norðurlandi , Bandalag háskólamanna , Samtök fyrirtækja í sjávarútvegi og Krabbameinsfélagið er á meðal viðburðahaldara í dag . Klukkan 15:30 fær svo fjölmiðlakonan Guðrún Sóley Gestsdóttir til sín góða gesti í sófaspjall undir yfirskriftinni Speglar listin samfélagið ? Í sófann til Guðrúnar mæta Jón Gnarr , Matthías Tryggvi Haraldsson , úr Hatara , Lóa Hlín Hjálmtýsdóttir , teiknari og tónlistarkóna , og Harpa Þórsdóttir , safnstjóri Listasafns Íslands . Tónlistarmaðurinn Mugison tekur svo nokkur lög . Laugardagurinn hófst á fyrirlestrinum Fljúgðu inn í haustið með Sölva Tryggva og svo munu Barnaheill , Landsvernd , Umboðsmaður barna , Iðnfélögin , Félag sameinuðu þjóðanna á Íslandi , Alþingi og Íslandsbanki standa fyrir viðburðum ásamt ýmsum öðrum . Klukkan 16 verður aftur sófaspjall en þá er komið að Sölva Tryggvasyni að taka á móti gestum í sófann . Þar á eftir stígur uppistandarinn Snjólaug Lúðvíksdóttir á svið og svo endar kvöldið með súpu frá Samfylkingunni og notalegum tónum tónlistarmannanna Jóns Ólafssonar og Stefáns Hilmarssonar . Allir viðburðir LÝSU er opnir öllum . Engin skráning og enginn aðgangseyrir .